**Likumprojekta**

**„Grozījums Bezdarbnieku un darba meklētāju atbalsta likumā”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Likumprojekts šo jomu neskar |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts „Grozījums Bezdarbnieku un darba meklētāju atbalsta likumā” (turpmāk – likumprojekts) izstrādāts pēc Labklājības ministrijas iniciatīvas, lai mazinātu koronavīrusa Covid-19 pandēmijas rezultātā izraisītās negatīvās sekas nodarbinātības jomā. |
| 2.  | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Reaģējot uz Pasaules veselības organizācijas 2020. gada 11. marta paziņojumu, ka koronavīrusa Covid-19 izplatība ir sasniegusi pandēmijas apmērus, 2020.gada 12.martā Ministru kabinets pieņēma rīkojumu Nr.103 “Par ārkārtējās situācijas izsludināšanu”, kas paredz virkni vīrusa Covid-19 izplatību ierobežojošu pasākumu Latvijā. Minētā vīrusa izplatība negatīvi ietekmē ekonomisko situāciju un darba tirgu, radot nabadzības riskus ienākumu zaudēšanas dēļ.1. Bezdarbnieku un darba meklētāju atbalsta likuma mērķis ir sniegt atbalstu bezdarbniekiem, darba meklētājiem un bezdarba riskam pakļautajām personām, lai veicinātu to spēju konkurēt darba tirgū.Atbilstoši Bezdarbnieku un darba meklētāju atbalsta likuma 10.panta pirmās daļas 2.punktā noteiktajai prasībai bezdarbnieka statusu var iegūt persona, kas nav uzskatāma par darba ņēmēju vai pašnodarbināto saskaņā ar likumu “Par valsts sociālo apdrošināšanu”. Likuma “Par valsts sociālo apdrošināšanu” 1.panta 2.punkta i) apakšpunkts noteic, ka par darba ņēmēju ir uzskatāms arī mikrouzņēmuma darbinieks, savukārt mikrouzņēmuma darbinieka definīcija ir ietverta Mikrouzņēmumu nodokļa likuma 1.panta 3.punktā. Par mikrouzņēmuma darbinieku ir uzskatāma ne tikai fiziskā persona, kuru uz darba līguma pamata nodarbina mikrouzņēmums, bet arī prokūrists un mikrouzņēmuma īpašnieks. Saskaņā ar Mikrouzņēmumu nodokļa likuma 1.panta 2.punktu mikrouzņēmuma īpašnieks ir mikrouzņēmuma kritērijiem atbilstošas sabiedrības ar ierobežotu atbildību (turpmāk – SIA) dalībnieks, individuālā uzņēmuma, zemnieka vai zvejnieka saimniecības īpašnieks, individuālais komersants, kā arī fiziskā persona, kas reģistrēta Valsts ieņēmumu dienestā kā saimnieciskās darbības veicējs.Mikrouzņēmuma nodokļa maksātāja taksācijas periods ir kalendāra gads. Izraudzīto mikrouzņēmuma nodokļa maksātāja statusu var mainīt un kļūt attiecīgi par iedzīvotāju ienākuma nodokļa maksātāju vai uzņēmuma ienākuma nodokļa maksātāju ne agrāk kā pirms attiecīgā taksācijas perioda beigām. Ievērojot minēto, mikrouzņēmuma nodokļa maksātāji, kas 2019.gadā nav mainījuši nodokļu maksātāja statusu 2020.gadam, šogad to vairs nevar izdarīt.Tādējādi situācijā, kad mikrouzņēmums saimniecisko darbību faktiski neveic un negūst ienākums, tā īpašniekam, kas ir fiziskā persona, saglabājas darba ņēmēja statuss, kas liedz iegūt bezdarbnieka statusu, saņemt bezdarbnieka pabalstu (ja iepriekš ir veiktas valsts sociālās apdrošināšanas obligātās iemaksas apdrošināšanai pret bezdarbu) un piedalīties aktīvajos nodarbinātības pasākumos, kurus organizē Nodarbinātības valsts aģentūra.Līdzīga situācija rodas arī tādām personām, kas līdztekus algotajam darbam ir reģistrētas kā pašnodarbinātie, bet saimnieciskā darbība faktiski netiek veikta. Vienlaikus kā izņēmums jāmin personas, kas maksā patentmaksu, jo tās veic fiksētu patentmaksājumu, kas neparedz atskaišu sniegšanu par gūtajiem ienākumiem. Lai iespējami mazinātu ekonomiskās situācijas pasliktināšanās radītās sekas un nodrošinātu iespēju personām, kas veikušas valsts sociālās apdrošināšanas iemaksas apdrošināšanai pret bezdarbu, saņemt atbalstu bezdarba gadījumā, nepieciešams papildināt Bezdarbnieku un darba meklētāju atbalsta likumu ar pārejas noteikumu un uz laiku noteikt elastīgākus nosacījumus bezdarbnieka statusa iegūšanai, paredzot mikrouzņēmumu darbiniekiem (mikrouzņēmuma kritērijiem atbilstošas SIA dalībniekiem, individuālajiem uzņēmumiem, zemnieka vai zvejnieka saimniecības īpašniekiem, individuālā komersanta īpašniekiem, kā arī pašnodarbinātajiem), kuri izvēlējušies mikrouzņēmuma nodokļa nomaksu, un kuru uzņēmumam nav apgrozījuma, kā arī pašnodarbinātajām personām (izņemot personas, kas maksā patentmaksu), kuras negūst ienākumus no saimnieciskās darbības, līdz 2020.gada 31.decmbrim tiesības uz bezdarbnieka statusu (iegūšanu un saglabāšanu) un bezdarbniekiem paredzētajiem atbalsta pakalpojumiem. Savukārt personas, kas būs 2020.gadā ieguvušas bezdarbnieka statusu un izvēlēsies maksāt mikrouzņēmuma nodokli arī 2021.gadā, bezdarbnieka statusu zaudēs ar 2021.gada 1.janvāri.2. Bezdarbnieku un darba meklētāju atbalsta likums pašreiz pieļauj, ka bezdarbnieks, saglabājot bezdarbnieka statusu, var īslaicīgi kļūt par darba ņēmēju vai pašnodarbināto uz laiku līdz 60 dienām 12 mēnešu periodā. Šajā gadījumā jāslēdz darba līgums saskaņā ar Darba likumā paredzētajām prasībām darba līgumu slēgšanai uz noteiktu laiku.Šāda atkāpe strādāt 60 dienas ir paredzēta, lai bezdarba periodā veicinātu darba piedāvājumu pieņemšanu un iedrošinātu bezdarbniekus arī īslaicīgi iesaistīties darba tirgū. Lai novērstu riskus, ka šāda iespēja tiek izmantota negodprātīgi, likums paredz, ka īstermiņa nodarbinātības iespējas bezdarbnieks var izmantot ne biežāk kā divreiz 12 mēnešu periodā (kopā nepārsniedzot 60 dienas).Ņemot vērā krīzes radītās sekas un bezdarba pieaugumu, nepieciešams veikt grozījumus Bezdarbnieku un darba meklētāju atbalsta likumā, nosakot pārejas noteikumos iespēju līdz 2020.gada 31.decembrim saglabāt bezdarbnieka statusu īslaicīgu darbu veikšanai uz laiku līdz 120 dienām. Nezaudējot bezdarbnieka statusu, bezdarbnieki varētu iesaistīties īslaicīgos darbos līdz 4 mēnešiem, piemēram, sezonālajos darbos lauksaimniecībā, tādējādi nopelnot iztikas līdzekļus patēriņam un pamatvajadzību nodrošināšanai. Vienlaikus bezdarbnieki 4 mēnešus saglabātu saikni ar darba tirgu un pēc tam bezdarbnieka statusā varētu turpināt saņemt citus atbalsta pakalpojumus Nodarbinātības valsts aģentūrā.Papildus saskaņā ar likuma “Par apdrošināšanu bezdarba gadījumam” 10.panta pirmās 2.punkta prasībām bezdarbnieka pabalsta izmaksa tiek apturēta, ja bezdarbnieks iegūst darba ņēmēja par pašnodarbinātā statusu uz laiku līdz diviem mēnešiem. Ievērojot, ka bezdarbnieka pabalsta mērķis ir ienākumu atvietošana bezdarba laikā, lai nodrošinātu saskaņotu pieeju bezdarbnieka pabalsta izmaksas jautājumā, papildus nepieciešams noteikt, ka pārejas periodā līdz 2020.gada 31.decembrim arī bezdarbnieka pabalsta izmaksa tiek apturēta uz laiku līdz 120 dienām.  |
| 3. | Projekta izstrādē iesaistītās institūcijas un publiskas personas kapitālsabiedrības | Nodarbinātības valsts aģentūra. |
| 4.  | Cita informācija | Nav |

|  |
| --- |
| II. Tiesību akta projekta ietekme uz sabiedrību, tautsaimniecības attīstību**un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts attiecas uz Nodarbinātības valsts aģentūrā reģistrētajiem bezdarbniekiem, fiziskām personām – mikrouzņēmumu īpašniekiem, pašnodarbinātajām personām (izņemot personas, kas maksā patentmaksu).2020.gada 1.aprīlī bezdarbnieka statusā reģistrētas 61 927 personas.Lielākās mērķgrupas no bezdarbnieku kopskaita ir bezdarbnieki vecumā 50 gadi un vairāk – 40,0%, ilgstošie bezdarbnieki – 21,0%, pirms-pensijas vecuma bezdarbnieki – 16,2%, bezdarbnieki ar invaliditāti – 13,9%.Mikrouzņēmumu darbinieku (t.sk. mikrouzņēmuma īpašnieki) skaits, kuri vienlaicīgi ir darba ņēmēja statusā - 42 082.Pašnodarbinātie, kuri vienlaikus ir darba ņēmēja statusā- 5688. |
| 2.  | Tiesiskā regulējuma ietekme uz tautsaimniecību un administratīvo slogu | Minētajām personām tiks nodrošināta iespēja iegūt bezdarbnieka statusu un saņemt bezdarbniekiem pieejamos atbalsta pasākumus. Aktīvie nodarbinātības pasākumi un preventīvie bezdarba samazināšanas pasākumi atstāj labvēlīgu ietekmi uz iedzīvotāju ekonomisko aktivitāti un konkurētspēju darba tirgū, tāpat nodrošina arī ienākumus bezdarba periodā, kuri tiek izmantoti patēriņam un pamatvajadzību nodrošināšanai.  |
| 3. | Administratīvo izmaksu monetārs novērtējums | Likumprojekts šo jomu neskar. |
| 4.  | Atbilstības izmaksu monetārs novērtējums | Likumprojekts šo jomu neskar. |
| 5.  | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Likumprojekta īstenošanai var būt nepieciešami papildus valsts sociālās apdrošināšanas speciālā budžeta līdzekļi (indikatīvā ietekme 1 368 400 euro (500 saņēmēji x 342.10 euro x 8 mēneši), kas, nepieciešamības gadījumā, tiks pieprasīti vai nu atbilstoši “Likuma par budžetu un finanšu vadību” 9.panta 14.daļas 6.punktam, kas nosaka, ka finanšu ministram ir tiesības palielināt gadskārtējā valsts budžeta likumā noteikto apropriāciju normatīvajos aktos noteikto speciālā budžeta izdevumu segšanai, ja Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas ir izskatījusi to un nav iebildusi pret apropriācijas palielinājumu, vai arī atbilstoši “Likuma par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību” 22. pantam, kas nosaka, ka finanšu ministram ir tiesības, informējot par to Saeimu, veikt apropriācijas izmaiņas, tai skaitā, apropriācijas samazināšanu vai pārdali starp ministrijām un citām centrālajām valsts iestādēm ar Covid-19 izplatību saistītā valsts apdraudējuma un tā seku novēršanas un pārvarēšanas pasākumiem, ja ir pieņemts attiecīgs Ministru kabineta lēmums, kā arī veikt apropriācijas pārdali ministrijai vai citai centrālajai valsts iestādei likumā noteiktās apropriācijas ietvaros starp programmām, apakšprogrammām un izdevumu kodiem atbilstoši ekonomiskajām kategorijām. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Likumprojekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1.  | Plānotās sabiedrības līdzdalības un komunikācijas aktivitātes saistībā ar projektu | Ievērojot ārkārtējās situācijas izsludināšanu un nepieciešamo izmaiņu steidzamību, sabiedrības līdzdalības un komunikācijas aktivitātes netiek plānotas.  |
| 2.  | Sabiedrības līdzdalība projekta izstrādē  | Nav. |
| 3. | Sabiedrības līdzdalības rezultāti  | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1.  | Projekta izpildē iesaistītās institūcijas | Likumprojekta izpildi nodrošinās Nodarbinātības valsts aģentūra un Valsts sociālās apdrošināšanas aģentūra. |
| 2.  | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts neparedz Nodarbinātības valsts aģentūras un Valsts sociālās apdrošināšanas aģentūras funkciju paplašināšanu vai sašaurināšanu, kā arī neietekmē pieejamos cilvēkresursus.  |
| 3.  | Cita informācija | Nav. |

Labklājības ministre R. Petraviča

Lipskis, 67021524

Imants.Lipskis@lm.gov.lv

v\_sk. = 1334